ทิสโก้ขายต่อกองทุน6เดือนลูกค้าแห่ซบ
&nbsp;
17 ส.ค. 2554

โพสต์ทูเดย์ — บลจ.ทิสโก้ ส่งกองทุนตราสารหนี้ในประเทศลงทุน 6 เดือนรับดอกเบี้ยขาขึ้น หลังขาย 3 กองแรกนักลงทุนซื้อเกลี้ยง
นายธีรนาถ รุจิเมธาภาส กรรมการผู้จัดการ บริษัทหลักทรัพย์จัดการกองทุน (บลจ.) ทิสโก้ เปิดเผยว่า หลังจาก บลจ.ทิสโก้ เสนอขายกองทุนเปิดทิสโก้ ตราสารหนี้โรลอัพ 123 ที่ผ่านมา ปรากฏว่าได้รับการตอบรับจากนักลงทุนอย่างดี เนื่องจากตอบโจทย์ความต้องการของนักลงทุนในภาวะเศรษฐกิจที่เริ่มกลับมาฟื้นตัวอีกครั้ง 
ขณะเดียวกับดอกเบี้ยอยู่ในขาขึ้น จึงเป็นจังหวะที่ดีที่นักลงทุนหัน มาสนใจลงทุนตราสารหนี้ระยะสั้นมากขึ้น เพื่อรับผลตอบแทนที่คุ้มค่า
“ในช่วงนี้ทิศทางดอกเบี้ยอยู่ในช่วงขาขึ้น โดยเห็นได้จากการที่แบงก์ชาติประกาศปรับขึ้นดอกเบี้ยนโยบายอย่างต่อเนื่อง ในการประชุมคณะกรรมการนโยบายการเงิน (กนง.) ล่าสุดอีก 0.25% จากเดิมที่ 2% เป็น 2.25% ทำให้แนวโน้มการลงทุนระยะสั้นในช่วงนี้จึงน่าสนใจที่จะส่งผลให้นักลงทุนได้รับผลตอบแทนที่จูงใจกว่าการลงทุนในระยะยาวและเสี่ยงต่ำ เนื่องจากป้องกันความเสี่ยงจากอัตราแลกเปลี่ยนทั้งจำนวน” นายธีรนาถ กล่าว
ล่าสุด บลจ.ทิสโก้ ส่ง “กองทุนเปิดทิสโก้ ตราสารหนี้โรลอัพ 4” ออกมารองรับความต้องการนักลงทุนอีกรอบ ซึ่งเป็นกองทุนรวมตราสารหนี้ไม่กำหนดอายุโครงการมูลค่าโครงการ 1,000 ล้านบาท เสนอขายทุกๆ 6 เดือน รอบแรกวันที่ 2431 ม.ค.นี้ ลงทุนขั้นต่ำ 2 หมื่นบาท 
สำหรับกองทุนเปิดทิสโก้ ตราสารหนี้โรลอัพ 4 จะนำเงินไปลงทุนในตราสารหนี้เสนอขายในประเทศและลงทุนในเงินฝาก เนื่องจากแนวโน้มเศรษฐกิจภายในประเทศฟื้นตัวชัดเจน เชื่อว่าจะเป็นปัจจัยสำคัญที่ช่วยสร้างผลตอบแทนให้นักลงทุนได้
“เมื่อครบ 6 เดือน หากผู้ลงทุนไม่ต้องการขายคืน กองทุนจะนำเงินลงทุนไปลงทุนต่อในตราสารหนี้และเงินฝาก ทำให้ไม่ต้องมีภาระในการโยกย้ายเงินไปรอซื้อกองทุนอื่นๆ อีก” นายธีรนาถ กล่าว
อย่างไรก็ตามเชื่อว่า “กองทุนเปิด ทิสโก้ ตราสารหนี้โรลอัพ4” จะได้รับความสนใจจากนักลงทุนอย่างต่อเนื่อง และช่วยเพิ่มโอกาสในการสร้างผลตอบแทนมากกว่าเงินฝากโดยไม่ต้องเสียภาษีให้กับผู้ลงทุนเป็นอย่างดีบลจ.ทิสโก้ ส่งกองทุนตราสารหนี้ในประเทศ 6 เดือนขายต่อเนื่อง รับดอกเบี้ยขาขึ้น
รายงานข่าวจากบริษัทหลักทรัพย์จัดการกองทุน (บลจ.) ทิสโก้ แจ้งว่า บริษัทจะเปิดขายกองทุนเปิดทิสโก้ ตราสารหนี้โรลอัพ 4 อายุโครงการ 6 เดือน ขนาดโครงการ 1,000 ล้านบาท เปิดขายครั้งแรกระหว่างวันที่ 2431 ม.ค.2554 ลงทุนขั้นต่ำ 20,000 บาท
กองทุนจะเน้นลงทุนในตราสารหนี้คุณภาพในประเทศ และเพิ่มโอกาสรับผลตอบแทนสูงกว่าเงินฝากธนาคาร เป็นการลงทุนในช่วงดอกเบี้ยขาขึ้น
นอกจากนี้บลจ.ทิสโก้ ประกาศเลิกกองทุนเปิด ทิสโก้ สเปเชี่ยล พลัส 6 ในวันที่ 25 ม.ค.2554 เพราะครบกำหนดอายุโครงการตามที่กำหนดไว้ในหนังสือชี้ชวนโครงการ โดยบริษัทจัดการจะดำเนินการรับซื้อคืนหน่วยลงทุนทั้งหมดของผู้ถือหน่วยลงทุนแต่ละรายโดยอัตโนมัติในวันที่ 24 ม.ค.2554 และจะจ่ายเงินให้กับผู้ถือหน่วยลงทุนต่อไป